title: لإعجاز لعلمي ف لقرآن
text: لإعجاز لعلمي ف لقرآن هوّا لفيكرة بلي لقرآن فيه آيات لّي كتدل علا معارف علمية لّي عاد تّكتاشفات ف لفترة لعصرية، ف مجالات مختالفين، بحال طّب، لفيزيك، لفلك ؤ غيرهوم. هاد لفيكرة بانت سيرتو ف سّبعينات ؤ تّمانينات ديال لقرن لعشرين، معا طّبيب لفرانساوي موريس بوكاي ملي ألف كتابو لإنجيل، لقرآن ؤ صيونص، لّي دافع فيه علا لفيكرة بلي لقرآن فيه حقائق علمية. لفيكرة عجبات بزاف د لفقها ؤ لمتخصصين ف مجالات مختالفين ف لعالام لإسلامي، ؤ بداو كيبانو كتوبا، تسجيلات، برامج ف تّلفازة ؤ مؤتمرات علا لإعجاز لعلمي.